rejauldu/bengali-wikipedia huggingface dataset:
মন্তব্যের অনুরোধ হচ্ছে একটি অনানুষ্ঠানিক প্রক্রিয়া, যার মাধ্যমে বিশেষ ভাবে সম্প্রদায়ের সবার দৃষ্টি আকর্ষণ করা হয় ও মতামত প্রদানের অনুরোধ করা হয়। বিভিন্ন বিষয়ে অনৈক্য, সংঘাত নিরসনে এটি ব্যবহৃত হয়। এটি ব্যবহৃত হতে পারে নিবন্ধ সংশ্লিষ্ট সমস্যা বা ব্যবহারকারীর আচরণ সংশ্লিষ্ট সমস্যা, বা উইকিপিডিয়া কোনো নির্দিষ্ট নীতিমালা পরিবর্তনের ব্যাপারে মতামত জানার জন্য। সমস্ত মন্তব্যের অনুরোধ এখানে দেখুন।   মন্তব্যের অনুরোধের পূর্বে খেয়াল করুন   কোনো ব্যবহারকারী সংক্রান্ত সমস্যার জন্য প্রথমে ব্যবহারকারীর আলাপ পাতায় বার্তা রাখুন, এবং প্রয়োজনে তৃতীয় পক্ষের সাহায্য নিয়ে বিষয়টি সমাধানের চেষ্টা করুন।  তুলনামূলক ছোট বা প্রশ্নমূলক কোনো ব্যাপারে সম্প্রদায়ের সকল অবদানকারীর দৃষ্টি আকর্ষণে প্রশাসকদের আলোচনাসভা ব্যবহার করুন। নামে প্রশাসক লেখা থাকলেও, এটি সবার জন্যই উন্মুক্ত।   মন্তব্যের অনুরোধে মন্তব্যকারীদের জন্য পরামর্শ   উইকিপিডিয়া একটি উন্মুক্ত বিশ্বকোষ। সকল নিবন্ধকে অবশ্যই নিরপেক্ষতা, যাচাইযোগ্যতার নীতি পেরিয়ে আসতে হবে, নিবন্ধে ব্যক্তিগত গবেষণা ও কপিরাইট লঙ্ঘন গ্রহণযোগ্য নয়।  মন্তব্যের অনুরোধ কোনো ভোটাভুটি নয়। ঐকমত্যের ওপরই এখানে জোর দেওয়া হয়, কোনো পক্ষের ভোটের পরিমাণ এখানে গুরুত্বপূর্ণ নয়।  অন্য ব্যবহারকারীর ওপর আস্থা রাখুন এবং শিষ্টাচার মেনে চলুন।  যেখানে মধ্যস্ততা করা সম্ভব, সেখানে তা করুন। সবাইকে আলাদা করার পরিবর্তে একটি এক করার চেষ্টা করুন।  প্রয়োজনে ব্যবহারকারীদের উইকিপিডিয়া নীতি ও রচনাশৈলী সম্পর্কে জানান।   নতুন মন্তব্যের অনুরোধ করতে    বর্তমান অনুরোধ সমূহ   টেমপ্লেটের নাম, প্যারামিটার, ও অন্যান্য কারিগরী সেটিংসের বাংলাকরণ  বট নীতিমালা ১.০  প্রকল্প নামস্থানে দৃশ্যমান সম্পাদনা সক্রিয়করণ  প্রশাসকত্ব পর্যালোচনা নীতিমালা সংশোধন  বিষয়শ্রেণী:উইকিপিডিয়ার প্রশাসন বিষয়শ্রেণী:উইকিপিডিয়ার তথ্য পাতাসমূহ
এ্যাডাম চার্লস ভোজেস (); (; জন্ম: ৪ অক্টোবর ১৯৭৯) হলেন একজন অস্ট্রেলিয়ান ক্রিকেটার যিনি বর্তমানে ওয়েস্টার্ন অস্ট্রেলিয়া ঘরোয়া স্তরের অধিনায়ক এর দায়িত্ব পালন করছেন। এছাড়াও তিনি একদিনের আন্তর্জাতিক (ওডিআই) এবং টোয়েন্টি২০ ইন্টারন্যাশনাল (টি২০আই) উভয় প্রতিযোগীতায় অস্ট্রেলিয়ার জাতীয় ক্রিকেট দলের হয়ে খেলেছেন। তিনি ২০১৫ সালের জুনে ওয়েস্ট ইন্ডিজের বিপক্ষে টেস্ট ক্রিকেটে আত্মপ্রকাশ করেন।   খেলোয়াড়ী জীবন  ভোজেস সুবিয়াকোর ওয়েস্টার্ন অস্ট্রেলিয়ায় জন্মগ্রহণ করেন এবং সেফটি বে সিনিয়র হাই স্কুলে পড়াশোনা করেন।Adam Voges player profile  – Perth Scorchers. Retrieved 9 November 2012.  ৩ জুন, ২০১৫ তারিখে ওয়েস্ট ইন্ডিজ সফরে তার টেস্ট অভিষেক ঘটে। টেস্ট ক্রিকেট অভিষেকে সর্বাপেক্ষা বয়োজ্যেষ্ঠ ক্রিকেটার হিসেবে অপরাজিত ১৩০* রানের মনোমুগ্ধকর সেঞ্চুরি করেন তিনি। এরফলে তার দল ৯ উইকেটের ব্যবধানে জয় পায়। খেলায় তিনি ম্যান অব দ্য ম্যাচের পুরস্কার লাভ করেন।   পুরস্কার   ওয়ানডে পুরস্কার   ওয়ানডে ম্যান অব দ্যা ম্যাচ  ক্রমিকপ্রতিপক্ষমাটতারিখম্যাচের অবদানফলাফল ১  ওয়াকা, পার্থ ৬ ফেব্রুয়ারি ২০১১ ৮০* (৭২ বল: ৪x৪); বল করেননি বিজয়ী ২  এমসিজি, মেলবোর্ন ১০ ফেব্রুয়ারি ২০১৩ ১১২* (১০৬ বল: ১০x৪, ২x৬); বল করেননি বিজয়ী   আন্তর্জাতিক শতকসমূহ   টেস্ট শতকসমূহ  এ্যাডাম ভোজেস' এর টেস্ট শতক # রান ম্যাচ প্রতিপক্ষ শহর/দেশ  মাঠ বছর ফলাফল ১  ১৩০*  1     রোসিয়া, ডোমিনিকা  উইন্ডসর পার্ক  ২০১৫  বিজয়ী   একদিনের আন্তর্জাতিক শতকসমূহ  এ্যাডাম ভোজেস' এর কদিনের আন্তর্জাতিক শতক # রান ম্যাচ প্রতিপক্ষ শহর/দেশ  মাঠ বছর ফলাফল ১  ১১২*       মেলবোর্ন, অস্ট্রেলিয়া  মেলবোর্ন ক্রিকেট গ্রাউন্ড  ২০১৩  বিজয়ী   আরও দেখুন   টেস্ট ক্রিকেট অভিষেকে সেঞ্চুরির তালিকা   তথ্যসূত্র    বহিঃসংযোগ       বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:পার্থ স্কর্চার্সের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:মিডলসেক্স ক্রিকেট অধিনায়ক বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার বিষয়শ্রেণী:জ্যামাইকা তালাওয়াসের ক্রিকেটার বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা বিষয়শ্রেণী:পশ্চিম অস্ট্রেলিয়ার ক্রীড়াব্যক্তিত্ব বিষয়শ্রেণী:ওয়েস্টার্ন অস্ট্রেলিয়ান স্পোর্ট ইনস্টিটিউটের প্রাক্তন শিক্ষার্থী বিষয়শ্রেণী:অস্ট্রেলীয় ক্রিকেট কোচ বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
স্তেফান তিরনোভানু (; জন্ম: ৯ মে ২০০০; স্তেফান তিরনোভানু নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব স্তাওয়া বুকুরেশ্ত এবং রোমানিয়া অনূর্ধ্ব-২৩ দলের হয়ে গোলরক্ষক হিসেবে খেলেন।  ২০১৮ সালে, তিরনোভানু রোমানিয়া অনূর্ধ্ব-১৮ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।  প্রারম্ভিক জীবন স্তেফান তিরনোভানু ২০০০ সালের ৯ই মে তারিখে রোমানিয়ার ইয়াশে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তিরনোভানু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ        বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল গোলরক্ষক বিষয়শ্রেণী:পুরুষ ফুটবল গোলরক্ষক বিষয়শ্রেণী:উয়েফা ইউরো ২০২৪-এর খেলোয়াড়
জয়ন্ত লাহা হলেন একজন ভারতীয় বিজ্ঞানী, যিনি বর্তমানে ইসরোতে কর্মরত। চাঁদের দক্ষিণ মেরুর কাছে চন্দ্রযান ৩ এর সফল অবতরণ এবং তার পরবর্তী ধাপের গবেষণাকে এগিয়ে নিয়ে যাবার জন্য ইসরোতে কাজ করা বিভিন্ন বিজ্ঞানীদের মধ্যে তিনি একজন। চন্দ্রে বিক্রম ল্যাণ্ডারের অবতরণের পর রোভার প্রজ্ঞানের ক্যামেরার দিকনির্দেশনা বা নেভিগেশন পরিচালনার কাজে তাঁর দল গুরুত্বপূর্ণ ভূমিকা পালন করেছে। প্রাথমিক জীবন ও শিক্ষা জয়ন্তের বাবা প্রশান্ত লাহা কেন্দ্রীয় সরকারের অবসরপ্রাপ্ত কর্মচারী এবং মা চন্দনা লাহা গৃহবধূ। তাঁদের পরিবার পশ্চিমবঙ্গের হুগলী জেলার উত্তরপাড়ার খেয়াঘাটের বাসিন্দা। ছোটবেলায় তিনি পোলিওতে আক্রান্ত হয়েছিলেন। ডাক্তারের পরামর্শ ছিল, পড়াশুনা নিয়ে তাঁর ওপর কোনোরকম চাপ প্রয়োগ করা যাবে না। জয়ন্ত উত্তরপাড়া সরকারি উচ্চ বিদ্যালয় থেকে পড়াশুনা শুরু করেছিলেন। ২০০৫ সালে তিনি উচ্চ-মাধ্যমিক উত্তীর্ণ হন। তারপর তিনি শিবপুর বিই কলেজে থেকে স্নাতক হন এবং ইসরোতে কর্মরত অবস্থায় ২০১৮-’১৯ সালে খড়গপুর আইআইটি থেকে স্নাতকোত্তর সম্পন্ন করেন। কর্মজীবন তিনি ২০০৯ সালে ভারতীয় মহাকাশ গবেষণা সংস্থা বা ইসরো-তে যোগ দেন। জয়ন্ত ভারতীয় মহাকাশ গবেষণা সংস্থার বিজ্ঞানীদের দলের একজন সদস্য, যাঁরা চন্দ্রযান-৩ মিশনে কাজ করেছিলেন। রোভার প্রজ্ঞান চাঁদের মাটিতে পরীক্ষা-নিরীক্ষা চালানোর সময় পৃথিবী থেকে তার ক্যামেরাকে দিক নির্দেশনা দেওয়ার কাজটি অত্যন্ত গুরুত্বপূর্ণ ছিল, এই দায়িত্বের অন্যতম ভূমিকায় রয়েছেন উত্তরপাড়ার এই বিজ্ঞানী। চন্দ্রযান-৩ থেকে পাঠানো প্রতিটি ছবি, যা চন্দ্রযান মহাকাশ বিজ্ঞানীদের পাঠিয়েছে, তার পিছনে অক্লান্ত পরিশ্রম রয়েছে এই ব্যক্তির।  তিনি বেশ কিছু গবেষণামূলক নিবন্ধের সহ-লেখক, যেগুলির মধ্যে রয়েছে,- ভিশন বেসড নেভিগেশন, গাইডেন্স অ্যাণ্ড কন্ট্রোল অফ ৬ ডিওএফ রোবোটিক ম্যানিপুলেটর ফর স্পেস বার্থিং অ্যাপ্লিকেশন (প্রকাশিত: ২রা নভেম্বর ২০২৩), ডেপ্থ এস্টিমেশন ইউসিং স্টিরিও লাইট ফিল্ড ক্যামেরা (প্রকাশিত: ১২ই মে ২০২৩) চন্দ্রযান-৩ 'চন্দ্রযান ৩'-এর গোটা অভিযানেই উঠে এসেছে পশ্চিমবঙ্গের অনেক বিজ্ঞানীর নাম। পূর্ব মেদিনীপুরের পাঁশকুড়ার উত্তর কাটাল গ্রামের ছেলে পীযূষকান্তি পট্টনায়ক ইসরোতে চন্দ্রযান ৩-এর তাপমাত্রা নিয়ন্ত্রণের দায়িত্বে ছিলেন। তিনি জানিয়েছেন, চন্দ্রযান ২-এর ব্যর্থতাই নতুন অভিযানের আশা জুগিয়েছিল। ঘুরে দাঁড়িয়ে সাফল্য মিলেছে। ভবিষ্যতের গবেষণায় এই সাফল্য রসদ জোগাবে বলে মনে করছেন তিনি। বিক্রম ল্যাণ্ডার চাঁদের মাটি ছোঁয়ার পরেই শুরু হয়েছিল প্রজ্ঞান রোভারের নেভিগেশন ক্যামেরার কাজ, যার দায়িত্বে ছিলেন জয়ন্ত লাহার দল। অন্যদিকে, চন্দ্রযান ৩-এর ক্যামেরার ডিজাইন করেছিলেন উত্তর দিনাজপুরের ইসলামপুরের অনুজ নন্দী। ব্যক্তিগত জীবন জয়ন্ত প্রতিবছর স্কুলের প্রদর্শনীতে মহাকাশ সংক্রান্ত বিষয়ে মডেল বানাতেন। অবসরে তিনি ছবি আঁকতে ভালবাসতেন, পেয়েছেন একাধিক পুরস্কারও। বর্তমানে স্ত্রী পায়েল এবং দুই সন্তানকে নিয়ে তিনি বেঙ্গালুরুর বাসিন্দা। তথ্যসূত্র  বিষয়শ্রেণী:ইসরোর মহাকাশ সন্ধানী বিষয়শ্রেণী:ভারতীয় বিজ্ঞানী বিষয়শ্রেণী:কম্পিউটার বিজ্ঞানী
ব্যাশ () ব্রায়ান ফক্স কর্তৃক গ্নু প্রকল্পের জন্যে বৌর্ন শেলের ফ্রি সফটওয়্যার বিকল্প হিসাবে লিখিত একটি ইউনিক্স শেল ও কমান্ড ল্যাঙ্গুয়েজ।  ১৯৮৯ সালে মুক্তি পাওয়ার পর থেকে, অধিকাংশ গ্নু/লিনাক্স ডিস্ট্রিবিউশন ও ম্যাকওএসের ডিফল্ট লগইন শেল হিসেবে এটি ব্যবহৃত হয়ে আসছে। মাইক্রোসফট উইন্ডোজ ১০-এর জন্যেও একটি সংস্করণ রয়েছে। সোলারিস ১১-এর ডিফল্ট ইউজার শেলও ব্যাশ।   ব্যাশ একটি কমান্ড প্রসেসর যেটি একটি টেক্সট উইন্ডোতে রান হয়, যেখানে ব্যবহারকারী কার্য নির্বাহের জন্যে কমান্ড টাইপ করে থাকে। ব্যাশ শেল স্ক্রিপ্ট নামের একটি ফাইল থেকে কমান্ড রিড ও এক্সিকিউট করতে পারর। অন্যসব ইউনিক্স শেলের মত, এটি  কন্ডিশন-টেস্টিং ও ইটিরেশনের জন্যে ফাইলনেম গ্লোবিং (ওয়াইল্ড কার্ড ম্যাচিং), পাইপিং, হেয়ার ডকুমেন্ট, কমান্ড সাবস্টিটিউশন,  চলক ও কন্ট্রোল ফ্লো স্ট্রাকচার সমর্থন করে।   তথ্যসূত্র   বিষয়শ্রেণী:গ্নু প্রকল্পের সফটওয়্যার বিষয়শ্রেণী:১৯৮৯-এর সফটওয়্যার বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:স্ক্রিপ্টিং ভাষা
কঙ্গুনাড়ু মাক্কাল দেসিয়া কাচি (কেএমডিকে) হল ভারতের তামিলনাড়ু রাজ্যের একটি রাজনৈতিক দল। দলের ভোটের ভিত্তি প্রধানত তামিলনাড়ুর পশ্চিমাঞ্চলীয় জেলাগুলিতে কেন্দ্রীভূত। এটি কোঙ্গুনাডু মুনেত্রা কাজগাম (কেএমকে) এর একটি বিভক্ত দল ছিল দলটির নামক্কাল (লোকসভা কেন্দ্র) থেকে একজন সংসদ সদস্য রয়েছে এবং তার নাম একেপি চিনরাজ। এবং তামিলনাড়ু বিধানসভার একজন সদস্য, EREaswaran (২০২১ তামিলনাড়ু বিধানসভা নির্বাচন)। দলটির চার জেলা কাউন্সিলর ও দশটি ইউনিয়ন কাউন্সিলর রয়েছে।   ইতিহাস  ২১ মার্চ ২০১৩-এ, ইআর এশ্বরান তার এবং কেএমকে পার্টির সভাপতি 'বেস্ট' রামাসামির মধ্যে মতপার্থক্য দেখা দেওয়ার পর কেএমকে থেকে একটি নতুন রাজনৈতিক দল, কঙ্গুনাডু মাক্কাল দেশিয়া কাচি (কেএমডিকে) চালু করেন। তিনি কেএমডিকে-র সাধারণ সম্পাদকও হন। তিনি মে ২০০৯ সালের লোকসভা নির্বাচনে কোয়েম্বাটোর নির্বাচনী এলাকায় কেএমকে প্রার্থী হিসাবে প্রতিদ্বন্দ্বিতা করেছিলেন  এবং ১.২৮ লক্ষ ভোট পেয়ে তৃতীয় হন। তিনি ২০০৯ সালে থন্ডামুথুর বিধানসভা নির্বাচনের জন্য তৃতীয় হয়েছিলেন।  কেএমডিকে তামিলনাড়ুর পশ্চিম জেলা অর্থাৎ কঙ্গু অঞ্চলে উপস্থিতি সহ একটি গাউন্ডার ভিত্তিক জাতিগত সংগঠন হিসাবে বিবেচনা করা হয়।   তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:তামিলনাড়ুর রাজনৈতিক দল বিষয়শ্রেণী:২০০৯-এ প্রতিষ্ঠিত রাজনৈতিক দল
চরঈশ্বর বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।   আয়তন  ইউনিয়নের আয়তন	:  ৫৫ বর্গ কিঃ মিঃ (ইউপি ২৬+ ভাসান চর ২৯)   জনসংখ্যা  জনসংখ্যা 	:  ২৬৬৫৮ জন  (২০২২ এর আদমশুমারী অনুযায়ী)   অবস্থান ও সীমানা  হাতিয়া উপজেলার পূর্বাংশে চর ঈশ্বর ইউনিয়নের অবস্থান। এ ইউনিয়নের উত্তরে নলচিরা ইউনিয়ন; পশ্চিমে হাতিয়া পৌরসভা ও তমরদ্দি ইউনিয়ন; দক্ষিণে বুড়িরচর ইউনিয়ন এবং পূর্বে সন্দ্বীপ চ্যানেল ও চট্টগ্রাম জেলার সন্দ্বীপ উপজেলার সারিকাইত ইউনিয়ন, মাইটভাঙ্গা ইউনিয়ন ও আজিমপুর ইউনিয়ন অবস্থিত।   প্রশাসনিক কাঠামো  চর ঈশ্বর ইউনিয়ন হাতিয়া উপজেলার আওতাধীন ৫নং ইউনিয়ন পরিষদ। হাতিয়া মূলদ্বীপ থেকে বিচ্ছিন্ন ভাসানচর ব্যতীত এ ইউনিয়নের প্রশাসনিক কার্যক্রম হাতিয়া থানার আওতাধীন এবং ভাসানচরের প্রশাসনিক কার্যক্রম ভাসানচর থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।   শিক্ষা ব্যবস্থা    শিক্ষা প্রতিষ্ঠান  শিক্ষার হার 	:  ৯২%  মাধ্যমিক বিদ্যালয়  	:  ২টি প্রাথমিক বিদ্যালয়	:  ১২টি জুনিয়র স্কুল	: ২টি মাদ্রাসা	:  ২টি নুরানী মাদ্রাসা	: ৭টি মক্তব  	:  ৮টি   যোগাযোগ ব্যবস্থা   উপজেলা সদর থেকে দূরত্ব	: ১ কিলোমিটার   যোগাযোগ ব্যবস্থা 	:  ১১কি.মি.  পাকা রাস্তা  নোয়াখালী জেলায় সুবর্ণচর উপজেলার দক্ষিনে হাতিয়া উপজেলা ।  এখানে আসতে হলে উত্তর হাতিয়া চেয়ারম্যান ঘাট  থেকে দঃ হাতিয়া এসে নলচিরা ইউনিয়নের উপরদিয়ে সোজা দক্ষিণে উপজেলা । উপজেলা  থেকে পূর্বে উছখালী বাজার এর উপর চরঈশ্বর ইউনিয়ন পরিষদ ।   খাল ও নদী  খাল 	:  ১৬টি (প্রধান-৬টি, শাখা খাল-১০টি)   হাট-বাজার  হাটবাজার	:  ১৮টি (বড় ছোট)   দর্শনীয় স্থান   কমলার দিঘী   মোহাম্মদ শাকিল উদ্দিন ৫ নং চরঈশ্বর ৩ নং ওয়ার্ড    জনপ্রতিনিধি  বর্তমান চেয়ারম্যান : আলা উদ্দিন আজাদ   আরও দেখুন   হাতিয়া উপজেলা  হাতিয়া থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:হাতিয়া উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
অপরাধ তদন্ত বিভাগ বা ক্রিমিনাল ইনভেস্টিগেশন ডিপার্টমেন্ট (সিআইডি) বাংলাদেশ পুলিশের একটি বিশেষ শাখা। এটি বাংলাদেশ পুলিশের অন্যতম প্রাচীন ও বিশেষায়িত বিভাগ। এটি সন্ত্রাসবাদ, খুন এবং সংগঠিত অপরাধের তদন্ত করে থাকে। এছাড়াও প্রয়োজন অনুসারে ফরেনসিক সাহায্যও দিয়ে থাকে। আদালতের ঘটনাসমূহের তদন্ত করা এই বিভাগের প্রধান কাজ। এছাড়াও যেসব অপরাধসমূহের বিশেষ তদন্ত প্রয়োজন সেসব তদন্তের দায়িত্বও গ্রহণ করে থাকে। তদন্ত ছাড়াও তারা বাংলাদেশ সরকারের অন্যান্য অঙ্গ সংগঠনসমূহকে বিভিন্ন বিষয়ে বিশেষজ্ঞ মতামত দিয়ে থাকে। ঢাকার মালিবাগে এটির প্রধান কার্যালয় অবস্থিত। এটি ডিটেক্টিভ ট্রেনিং স্কুল (গোয়েন্দা প্রশিক্ষণ বিদ্যালয়) নামে একটি প্রশিক্ষণ কেন্দ্র চালায়। এই শাখার কর্মীবৃন্দ সাধারণ পোশাকে তাদের দায়িত্ব পালন করেন।   ইতিহাস  ১৮৬১ সালের ৫নং ধারার পর থেকে ব্রিটিশ ভারতের পুলিশ ব্যবস্থার ব্যাপক পরিবর্তন হয়। পুলিশের একটি গোয়েন্দা শাখা খোলার জন্য নিয়মিত বিরতিতে প্রস্তাব আসতে লাগলে ১৯০২-০৩ সালে পুলিশ কমিশনার প্রত্যেক প্রদেশের জন্য অপরাধ তদন্ত বিভাগ গড়ে তোলার সুপারিশ করে। তার সুপারিশ গুরুত্বের সাথে বিবেচনা করে কমিশন গঠন করা হয়। কমিশন প্রত্যেক প্রদেশের জন্য পুলিশের একজন ডেপুটি ইন্সপেক্টর এর অধীনে অপরাধ তদন্ত বিভাগ (সিআইডি) গড়ে তোলার সুপারিশ করে। এটি রেলওয়ে পুলিশ ও ফিংগার প্রিন্ট ব্যুরো তত্ত্বাবধান করে। বিশেষায়িত ঘটনাগুলো সিআইডি এর কাছে হস্তান্তরিত করা হতে থাকে। পরবর্তীতে ২১ মার্চ ১৯০৫ সালে, ভারত সরকার কমিশন এর প্রস্তাব গ্রহণ করে এবং ১৯০৭ সালে প্রত্যেক প্রদেশে সিআইডি প্রতিষ্ঠা করা হয়। বাংলায় সিআইডি সি.ডাব্লিউ.সি এর দ্বারা ১ এপ্রিল ১৯০৭ সালে প্রথম পরিচালিত হয়।  ভারত বিভাজনের পর ১৯৪৭ সালে পূর্ব পাকিস্তান সিআইডি ঢাকায় কাজ শুরু করে।   সংগঠন  সিআইডি বাংলাদেশ পুলিশের অতিরিক্ত মহাপরিদর্শক দ্বারা পরিচালিত হয়। পুলিশের অন্যান্য শাখার মতো এখানেও ডেপুটি ইন্সপেক্টর জেনারেল, অ্যাডিশনাল ডেপুটি ইন্সপেক্টর জেনারেল, সুপারিটেন্ডেন্ট, অ্যাডিশনাল সুপারিটেন্ডেন্ট, এসিস্ট্যান্ট সুপারিটেন্ডেন্ট, ইন্সপেক্টর, সাব ইন্সপেক্টর এবং কন্সটেবল বাহিনী রয়েছে। অফিসারদের পদবির আগে 'বিশেষ' উপসর্গ যুক্ত করা হয়।  সিআইডি সাধারণত নিম্নোক্ত বিষয়গুলো তদন্ত করে থাকে: ১. ডাকাতি ২. সড়কপথ, রেলপথে ডাকাতি ৩. জাল নোট ও স্ট্যাম্প জালিয়াতি ৪. মাদক ও বিষ সম্পর্কিত ৫. প্রতারণা ৬. ভোগ-দখলের জন্য খুন ৭. ইন্সুরেন্স প্রতারণা ৮. মাদক সম্পর্কিত অপরাধ ৯. মুক্তিপণ এর জন্য অপহরণ ১০. প্রাচীন বস্তু পাচার ১১. ব্যাংক জালিয়াতি ইত্যাদি।   তথ্যসূত্র   বিষয়শ্রেণী:বাংলাদেশে আইন প্রয়োগ বিষয়শ্রেণী:১৯৭১-এ বাংলাদেশে প্রতিষ্ঠিত বিষয়শ্রেণী:বাংলাদেশ পুলিশ বিষয়শ্রেণী:বাংলাদেশের গোয়েন্দা সংস্থা বিষয়শ্রেণী:১৯৭১-এ প্রতিষ্ঠিত সরকারি সংস্থা বিষয়শ্রেণী:বাংলাদেশের পুলিশ ইউনিট
হালা আল তুর্ক (; ) হচ্ছে একজন বাহরাইনি গায়িকা। তার পিতা "মুহাম্মদ আল তুর্ক" মূলতঃ জর্ডানি। তার মা "মনা সাবের" বংশের দিক থেকে সিরীয়। হালা ২০০৯ সাল থেকে জনসম্মুখে গান গেয়ে আসছেন।  ব্যক্তিগত জীবন হালা আল তুর্ক (জন্ম: ১৫ই মে ২০০২) বাহরাইনের সঙ্গীত প্রযোজক মোহাম্মদ আল তুর্ক ও মনা সাবেরের পরিবারে জন্মগ্রহণ করেন। তিনি প্রায় চার বা পাঁচ বছর বয়সে তার পরিবারের জন্য গান গাওয়ার কথা মনে রেখেছেন এবং বলেছেন যে, তিনি চার বছর বয়সে গান গাওয়ার প্রতি তার ভালবাসা আবিষ্কার করেছিলেন। তার বাবা-মা পৃথক হয়ে যাওয়ার পর তিনি মায়ের সাথে চলে যান, কিন্তু পরবর্তীকালে তার মায়ের বিরুদ্ধে "অর্থ আত্মসাত" করার অভিযোগ নিয়ে বাবার কাছে ফিরে আসেন। সোশ্যাল মিডিয়ায় বিষয়টি নিয়ে নেতিবাচক প্রতিক্রিয়া শুরু হলে তার পারিবারিক উকিল মুহাম্মদ আল জসিম পরিষ্কার করেছেন, তার বয়স কম হওয়ায় তার মায়ের বিরুদ্ধে তিনি মামলা করেননি। তবে তার বাবা মামলাটি করেছেন ও মামলায় জয়ী হয়েছেন। এই ঘটনার পর বাহরাইনের একটি শরীয়া আদালত হালা ও তার ভাইয়ের জিম্মাদারী তার পিতার কাছে সমর্পণ করে।  পেশাজীবন হালা আল তুর্ক ২০১১ সালে আরবীয় টিভি চ্যানেল এম.বি.সি ৪ কর্তৃক অ্যারাবস গট ট্যালেন্ট এর জন্য নির্বাচিতা হয়ে বিপুল জনপ্রিয়তা অর্জন করেন। পরবর্তীকালে প্ল্যাটিনাম রেকর্ডসে অংশগ্রহণ করেন।  তার গাওয়া ২০১৫ সালের গান "লিভ ইন দ্য মোমেন্ট (Live In The Moment)"- এর দর্শকসংখ্যা মাত্র তিনমাসে ১৫ মিলিয়নে দাড়ায় । তার বক্তব্য, "এটা তার ক্যারিয়ারে এইপর্যন্ত সর্ববৃহৎ কৃতিত্ব।  ২০১৫ সালেই তিনি ইরানি ব্যাংকিং প্রকল্পের স্পন্সরকৃত "আল-তুর্ক প্রোডাকশন"-এ যোগ দেন।  তার গান নামী  এবং  জা'আল ক্বামার  () একটি গান হিসেবে প্রযোজিত হয়, যদিও পারতপক্ষে এই দুটি গান আলাদা। ২০১৯ সালে তিনি নিকেলোডিয়ন কিডস চয়েস এওয়ার্ডে "প্রিয় নারী শিল্পী" পুরস্কারটি জেতেন। গান  গান আরবী/ইংরেজি দৈর্ঘ্য বছর  বাবা নাযেল মা'আশা بابا نزل معاشه ৪:১১   ২০১২ ম্যায়সা ইল্লাস সাহীহميسا الاّ الصحيح ৩:৪৬ ২০১১ বিনতিয়াল হাবুবাহ بنيتي الحبوبة ৪:০১ ২০১১ জাহগানা زهقانة ৪:৪১ ২০১২ মামলাকাত আল বাহরাইন مملكة البحرين ২:৫৮ ২০১৩ হ্যাপী হ্যাপী  هابي هابي  (Happy Happy) ৪:২৬ ২০১৩ নামীنامي ২:৪৮ ২০১৩ জা'আল ক্বামারجاء القمر ৩:০৫ ২০১২ইয়া রাব্বি সামেহনী يارب سامحني ৩:৫৭ ২০১২ট্রেন ট্রেন  ترن ترن ২:৩২ ২০১৪ লিভ ইন দ্য মোমেন্ট Live In The Moment  ৩:৩৫ ২০১৫ আহ ইয়া ক্বামারآه يا قمر ৪:৪০ ২০১৫ হোয়াই আই'ম সো অ্যাফ্রাইড  Why I'm so Afraid ৫:১১ ২০১৬ শুফ আল- কুয়েত  شوف الكويت ২:৪৫ ২০১৬হ্যাপী বার্থডে হাম্মাদHappy Birthday Hammad৪:৩১২০১৭আন্দেক্ হিল্ম(عندك حلم (فيديو كليب حصري ৫:৩৪২০১৭   আরও দেখুন   দিমা বাশার  বাহরাইনী সংস্কৃতি  তথ্যসূত্র  বহিঃসংযোগ       বিষয়শ্রেণী:২০০২-এ জন্ম বিষয়শ্রেণী:আরব গায়িকা বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাহরাইনি গায়িকা বিষয়শ্রেণী:বাহরাইনি চলচ্চিত্র অভিনেত্রী বিষয়শ্রেণী:ইংরেজি ভাষার সঙ্গীতশিল্পী
বাংলাদেশ উন্নয়ন ফোরাম হলো বাংলাদেশের সরকার এবং দাতা সংস্থাগুলোর মধ্যে সংঘটিত হওয়া একটি দ্বি-বার্ষিক সম্মেলন, যা ২০০৫ সাল পর্যন্ত বার্ষিক ছিল। এটি বাংলাদেশের অর্থমন্ত্রীর অনুমতিপ্রাপ্ত একটি আমন্ত্রণমূলক বৈঠক।    ইতিহাস  বাংলাদেশ উন্নয়ন ফোরামের প্রথম সভা ২০০২ সালে অনুষ্ঠিত হয়।  এটি পারস্যে অনুষ্ঠিত এইড কনসোর্টিয়ামকে প্রতিস্থাপন করে।   বাংলাদেশ সরকার ২০০৫ সালের ২রা মার্চ ঘোষণা করে যে, তারা বিশ্বব্যাংক থেকে বাংলাদেশ উন্নয়ন ফোরামের ব্যবস্থাপনা গ্রহণ করবে। সরকার ঘোষণা করে যে, তারা অর্থ মন্ত্রণালয়ের অধীনে অর্থনৈতিক সম্পর্ক বিভাগের মাধ্যমে অর্থায়ন করবে এবং ফোরামটি আয়োজন করার ব্যবস্থা করবে। সরকার আরও জানায় যে, সম্মেলনটি এখন থেকে বার্ষিক না হয়ে দ্বিবার্ষিক হবে।   ২০১০ সালে সর্বশেষ বৈঠকের পাঁচ বছর পর ২০১৫ সালে বাংলাদেশ উন্নয়ন ফোরাম পুনরায় বৈঠক করে। বাংলাদেশ সরকার বাংলাদেশের অবকাঠামোতে বিনিয়োগের জন্য প্রতি বছর ১০ বিলিয়ন মার্কিন ডলারের পরিকল্পনা পেশ করে। এছাড়া, সভায় ইউএসএইড বাংলাদেশের প্রধান এবং স্থানীয় পরামর্শদাতা গ্রুপের সহ-সভাপতি জনিনা জারুজেলস্কিও উপস্থিত ছিলেন। তিনি গণমাধ্যম আলোচনায় বলেন, ২০২১ সালের মধ্যে বাংলাদেশ মধ্যম আয়ের দেশে উন্নীত হবে।   ২০১৮ সালের জানুয়ারিতে, ঢাকার প্যান প্যাসিফিক সোনারগাঁও এ দুই দিনব্যপি বাংলাদেশ উন্নয়ন ফোরামের সভা অনুষ্ঠিত হয়। বৈঠকে ওপেক ফান্ড ফর ইন্টারন্যাশনাল ডেভেলপমেন্ট, জাপানের পররাষ্ট্র মন্ত্রণালয়, এশীয় উন্নয়ন ব্যাংক এবং বিশ্ব ব্যাংক প্রতিনিধিত্ব করে।  বৈঠকে ৭০০ প্রতিনিধি উপস্থিত ছিলেন। বৈঠকটি উদ্বোধন করেন প্রধানমন্ত্রী শেখ হাসিনা ।   ২০২০ সালের জানুয়ারিতে, বঙ্গবন্ধু আন্তর্জাতিক সম্মেলন কেন্দ্রে ফোরামের সভা অনুষ্ঠিত হয়।    আরও দেখুন   বাংলাদেশ উন্নয়ন গবেষণা প্রতিষ্ঠান   তথ্যসূত্র   বিষয়শ্রেণী:অর্থ মন্ত্রণালয় (বাংলাদেশ) বিষয়শ্রেণী:আন্তর্জাতিক উন্নয়ন কর্মসূচি বিষয়শ্রেণী:বাংলাদেশের অর্থনীতি বিষয়শ্রেণী:২০০২-এ বাংলাদেশে প্রতিষ্ঠিত
১০০ নারী হলো বিবিসি-র একটি বহু-মাধ্যমিক সিরিজ, যা ২০১৩ সালে প্রতিষ্ঠিত হয়। এই বার্ষিক সিরিজ ২১শ শতাব্দীতে নারীদের ভূমিকা বিশ্লেষণ করে। এতে লন্ডন এবং মেক্সিকোতে আয়োজিত অনুষ্ঠানে ১০০ জন নারীর তালিকা ঘোষণা এবং সম্মাননা জানানো হয়। তালিকা ঘোষণা পর থেকে আন্তর্জাতিক অনুষ্ঠানটি তিন সপ্তাহ ধরে চলে। এতে সম্প্রচার, অনলাইন প্রতিবেদন, বিতর্ক এবং নারীদের বিষয়ে সাংবাদিকতা অন্তর্ভুক্ত থাকে। বিশ্বের নারীদের টুইটার এর মাধ্যমে অংশগ্রহণ এবং তালিকা, সাক্ষাৎকার ও বিতর্কের বিষয়ে মন্তব্য করার জন্য উৎসাহিত করা হয়।  ইতিহাস ২০১২ দিল্লি গণধর্ষণ ঘটনার পর তখনকার বিবিসি'র কন্ট্রোলার লিলিয়ান ল্যান্ডর,বিবিসি সম্পাদক ফিওনা ক্র্যাক এবং অন্যান্য সাংবাদিকরা নারীদের সামাজিক সমস্যা এবং অর্জন নিয়ে একটি সিরিজ তৈরির কথা চিন্তা করেন। তাঁরা মনে করেছিলেন যে, নারীরা যে সমস্ত সমস্যার সম্মুখীন হয়, সেগুলো গভীরভাবে আলোচনা করা হচ্ছে না। ২০১৩ সালের মার্চ মাসে বিবিসি একটি "নারীদের কাছ থেকে এবং তাদের বিষয়ে আরও বেশি কন্টেন্ট তৈরি" করার প্রস্তাব নিয়ে প্রচুর পরিমাণে প্রতিক্রিয়া পায়। নারীদের গণমাধ্যমে কম প্রতিনিধিত্বের সমস্যা সমাধানের জন্য বিবিসি ২০১৩ সালে এই সিরিজটি চালু করে। প্রথম অনুষ্ঠানে অংশগ্রহণকারী নারীদের নির্বাচন করা হয় ২৬টি বিভিন্ন ভাষার পরিষেবার মাধ্যমে। এক মাসব্যাপী এই প্রোগ্রামটি ২৫ অক্টোবর একটি কনফারেন্সের মাধ্যমে শেষ হয়, যেখানে সারা বিশ্বের ১০০ জন নারী তাঁদের অভিজ্ঞতা এবং সমস্যাগুলি নিয়ে আলোচনা করেন। কর্মসংস্থানের চ্যালেঞ্জ, নারীবাদ, মাতৃত্ব এবং ধর্মসহ বিভিন্ন বিষয়ে আলোচনা হয়। এতে নারীদের সাংস্কৃতিক এবং সামাজিক চ্যালেঞ্জগুলো বিশ্লেষণ করা হয়। এই সিরিজটি এরপর থেকে শিক্ষা, স্বাস্থ্যসেবা, সমান বেতন, যৌন নির্যাতন এবং গৃহে সহিংসতাসহ বহু বিষয়কে অন্তর্ভুক্ত করেছে। এটি নারীদের জন্য এমন একটি প্ল্যাটফর্ম তৈরি করেছে যেখানে তাঁরা বৈষম্য দূর করার এবং বিশ্বের উন্নতি করার উপায় নিয়ে আলোচনা করতে পারেন। এই তালিকায় সারা বিশ্বের নারীদের অন্তর্ভুক্ত করা হয়, যাঁরা বিভিন্ন কাজের সঙ্গে জড়িত। তালিকায় বিখ্যাত নারীদের পাশাপাশি অনেক কম পরিচিত ব্যক্তিরাও স্থান পান।  তথ্যসূত্র  বিষয়শ্রেণী:২০১৩-এ বেতার অনুষ্ঠান বিষয়শ্রেণী:২০১৩-এ প্রবর্তিত পুরস্কার বিষয়শ্রেণী:নারীদের তালিকা বিষয়শ্রেণী:২০১৩-এ ব্রিটিশ টেলিভিশন অনুষ্ঠান
অ্যাঞ্জেলা ইয়েং উইং (; জন্ম ২৮ ফেব্রুয়ারি ১৯৮৯),  তার মঞ্চ নাম অ্যাঞ্জেলবেবি দ্বারা বেশি পরিচিত, একজন হংকং মডেল, অভিনেত্রী এবং গায়ক। ২০১৩ সালে, তাকে সাউদার্ন মেট্রোপলিস ডেইলি দ্বারা নতুন চার ড্যান অভিনেত্রীদের একজন হিসাবে নির্বাচিত করা হয়েছিল।  ২০১৬ সালে, তিনি ব্লকবাস্টার চলচ্চিত্র মজিন: দ্য লস্ট লিজেন্ডে তার ভূমিকার জন্য শ্রেষ্ঠ পার্শ্ব অভিনেত্রীর জন্য হানড্রেড ফ্লাওয়ারস পুরস্কার জিতেছিলেন। তিনি বৈচিত্র্যপূর্ণ শো কিপ রানিং-এর একজন কুশলী সদস্য।   তথ্যসূত্র    বহিঃসংযোগ      সিনা ওয়েইবোতে অ্যাঞ্জেলবাবি  বিষয়শ্রেণী:১৯৮৯-এ জন্ম বিষয়শ্রেণী:চীনা টেলিভিশন অভিনেত্রী বিষয়শ্রেণী:চীনা চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:২১শ শতাব্দীর চীনা অভিনেত্রী বিষয়শ্রেণী:২১শ শতাব্দীর চীনা গায়িকা বিষয়শ্রেণী:চীনা নারী মডেল বিষয়শ্রেণী:২১শ শতাব্দীর হংকংয়ীয় অভিনেত্রী
চোমু () ভারতের রাজস্থান রাজ্যের জয়পুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে চোমু শহরের জনসংখ্যা হল ৫০,৭১৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে চোমু এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
চৌধুরী নাদিম আব্বাস রাবেইরা (উর্দু: ندیم عباس ربیرہ; জন্ম ১৬ ডিসেম্বর ১৯৭০) একজন পাকিস্তানি রাজনীতিক, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি এর আগে আগস্ট ২০১৮ থেকে আগস্ট ২০২৩ এবং জুন ২০১৩ থেকে মে ২০১৮ সাল পর্যন্ত একই পদে ছিলেন। এছাড়াও তিনি ২০০৮ থেকে ২০১৩ সাল পর্যন্ত পাঞ্জাব প্রাদেশিক পরিষদের সদস্য ছিলেন।   প্রারম্ভিক জীবন ও শিক্ষা  আব্বাস ১৯৭০ সালের ১৬ ডিসেম্বর ওকারায় জন্মগ্রহণ করেন। তিনি ২০০৫ সালে পাঞ্জাব বিশ্ববিদ্যালয় থেকে ব্যাচেলর অব আর্টস ডিগ্রি অর্জন করেন।   রাজনৈতিক জীবন  আব্বাস ওকারার তহসিল নাজিম হিসেবে দায়িত্ব পালন করেন। ১৯৯৭ সালের পাকিস্তানি সাধারণ নির্বাচনে তিনি পিপি-১৫৩ (ওকারা-১) আসন থেকে একজন স্বতন্ত্র প্রার্থী হিসেবে পাঞ্জাব প্রাদেশিক পরিষদে প্রতিদ্বন্দ্বিতা করেন, তবে পরাজিত হন। তিনি ১৫,৪৮৮ ভোট পান এবং পাকিস্তান মুসলিম লীগ (এন)-এর প্রার্থী সৈয়দ গুলাম মোহিউদ্দিন শাহের কাছে হেরে যান।  ২০০৮ সালের পাকিস্তানি সাধারণ নির্বাচনে তিনি পিপি-১৮৯ (ওকারা-৫) আসন থেকে পাকিস্তান মুসলিম লীগ (কিউ)-এর প্রার্থী হিসেবে পাঞ্জাব প্রাদেশিক পরিষদের সদস্য নির্বাচিত হন। তিনি ৩৩,২৯৮ ভোট পেয়ে পাকিস্তান পিপলস পার্টি (পিপিপি)র প্রার্থী রাও খালিদ খানকে পরাজিত করেন।  ২০১৩ সালের পাকিস্তানি সাধারণ নির্বাচনে তিনি এনএ-১৪৩ (ওকারা-১) আসন থেকে পাকিস্তান মুসলিম লীগ (এন)-এর প্রার্থী হিসেবে জাতীয় পরিষদের সদস্য নির্বাচিত হন। তিনি ৯০,৬৫২ ভোট পেয়ে পাকিস্তান মুসলিম লীগ (কিউ)-এর প্রার্থী রাই মোহাম্মদ আসলাম খারালকে পরাজিত করেন।  ২০১৭ সালের অক্টোবর মাসে তিনি তথ্যপ্রযুক্তি ও টেলিযোগাযোগ বিষয়ক ফেডারেল পার্লামেন্টারি সেক্রেটারি হিসেবে নিযুক্ত হন।  ২০১৮ সালের পাকিস্তানি সাধারণ নির্বাচনে তিনি এনএ-১৪১ (ওকারা-১) আসন থেকে পাকিস্তান মুসলিম লীগ (এন)-এর প্রার্থী হিসেবে পুনরায় জাতীয় পরিষদের সদস্য নির্বাচিত হন।  ২০২৪ সালের পাকিস্তানি সাধারণ নির্বাচনে তিনি এনএ-১৩৫ (ওকারা-১) আসন থেকে পুনরায় পাকিস্তান মুসলিম লীগ (এন)-এর প্রার্থী হিসেবে জাতীয় পরিষদে নির্বাচিত হন। তিনি ১,২৯,২৮১ ভোট পেয়ে পাকিস্তান তেহরিক-ই-ইনসাফ (পিটিআই) সমর্থিত স্বতন্ত্র প্রার্থী মালিক মোহাম্মদ আকরাম ভাট্টিকে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:১৯৭০-এ জন্ম বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:ওকারা, পাকিস্তানের ব্যক্তি বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩